Shtohet numri i senatorëve amerikanë që kërkojnë shkarkimin e Prokurorit të Përgjithshëm
Zoti Gonzales thotë se nuk kishte të bënte me shkarkimin e prokurorëve, por disa dokumenta duket se kontradiktojnë deklaratat që ai bër
Prokurori i Përgjithshëm Gonzales këmbëngul se ai nuk ishte pjesë e diskutimeve për shkarkimin e prokurorëve amerikanë në dhjetor të vitit të kaluar. Ai tha se shkarkimet ishin të bazuara në punën e dobët, që bënë prokurorët dhe se ndihmësi i tij i lartë Kajëll Sampson u mor me të gjitha hollësitë. Por dokumenta të publikuara të premten e kaluar duket se kontradiktojnë deklaratat e zotit Gonzales. Dokumentat e publikuara nga Departameti i Drejtësisë tregojnë se prokurori i Përgjithshëm mori pjesë në një takim më 27 nëntor për të diskutuar shkarkimin e prokurorëve federalë. Senatorja demokrate nga Kalifornia, Dajen Feinstajn, thotë se në se kjo është e vërtetë, atëhere Prokurori i Përgjithshëm, ka gënjyer. Shtëpia e Bardhë thotë se nuk ka kontradikta midis deklaratave të zotit Gonzales dhe informacionit në dokumentat e publikuara të premten. Zëdhënësja Dana Perino tha se presidenti Bush këmbëngul në publikimin e të gjithë memorandumeve të Departamentit të Drejtësisë. Të dielën në programe të ndryshme televizive, më shumë senatorë republikanë iu shtuan zërave për dorëheqjen e Prokurorit të Përgjithshëm Gonzales. Mes tyre senatori Lindsi Grehëm. Por jo çdo kush beson se zoti Gonzales duhet të japë dorëheqjen. Ja si u shpreh senatori republikan, Trent Lot. Xhon Mekei, njëri prej prokurorëve të shkarkuar, tha se presidenti duhet të marrë një vendim. Senatori Arlen Spektër, kryetar i Komisionit Juridik të Senatit, i cili mbikqyr punën e Departamentit të Drejtësisë, tha se do të qëndrojë neutral deri sa të dëgjojë dëshminë e zotit Gonzales. Zoti Gonzales ka në plan të dëshmojë para Komisionit Juridik të Senatit muajin e ardhshëm. Ndihmësi i lartë i Prokurorit të Përgjithshëm Kajëll Sampson, i cili dha dorëheqjen para 2 javësh, ka në plan të dëshmojë të enjten. //ze//